الحمد لله واشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد آآ كنت وعدتكم ان آآ ان احنا ندي درس
عن كيف يزداد الانسان ايمانا؟ الحقيقة ان الدرس ده مش مرتبط بس بزيادة الايمان او او كيفية زيادة الايمان ولكن هو مرتبط بما نحن مقبلون عليه في رمضان يعني الدرس ده لا يعني لقيته مشى معي لغاية ما اتحول الى روشتة قبل رمضان
لان هي المشكلة الاساسية قبل رمضان او عموما في حياتنا كلها ان احنا لما بنيجي ناخد اي قرار ما بيتنفزش. انا عايز ابطل معصية. انا عايز اعمل الطاعة انا عايز آآ اخد قرار معين في حياتي. يبقى ضعف الايمان هو اكبر سبب اللي بيخليني ما باوديش القرار دوت. ضعف الايمان يعني ضعف اليقين
يعني ضعف قوة الرابطة مع الله سبحانه وتعالى هي كل المشكلة تتجمع في الكلمة ديت ضعف الايمان. اي واحد ايمانه قوي باي شيء بغض النظر عن ايه الايمان دوت بيلاقي اداءه احسن. انت لما بتبقى آآ آآ الامتحان بكرة بتلاقي نفسك بتزاكر اكتر اكيد. انك انت الحالة الايمانية ان الامتحان
بكرة مخلياك متهيبر او مخلياك عايز تزاكر او او او انا عايز اقول ان ان نفس الفكرة ديت هي في كل حاجة لو انا متأكد ان عندي يقين عندي ايمان قوي بان الجنة درجات وان النار دركات وان الموت قريب وان الانسان قد يلقى الله في اي لحظة وان العمر
الحاجات ديت لما بتغيب عننا بيخلي بقى قرار بقى بيبقى ايه متأخر وصعب على مهننا والكلام دوت. فموضوع زيادة الايمان هو عبارة عن حل جزري لكل المشاكل. موضوع زيادة الايمان هو الاجابة عن السؤال التقليدي نعمل ايه قبل رمضان؟ بس. قبل رمضان زود ايمانك
انك انت مش هينفع تخش رمضان وتبدأ عملية زيادة الايمان مع اول يوم. انما الموضوع بيبدأ من رجب واحنا كمان الدرس ده مفترض ان كنا نقولهم بدري بل الدرس ده
اتأخر. لازم تعرف ان ان كلامنا عن الايمان فرع عن فهمنا للي قلناه في الدرس اللي فات ان الايمان بيزيد وينقص. لو انت اخد من الايمان ده شيء سابت يبقى الكلام ما لوش لازمة. والاعتقاد دوت اعتقاد فاسد في الحقيقة. ويترتب عليه نتيجة فاسدة. وهي ان الانسان ما بيحاولش يزود ايمانه
لكن معتقد اهل السنة لمن بيزيد وينقص. يزيد وينقص. النبي عليه الصلاة والسلام هو قال لنا كده. قال جددوا الايمان في قلوبكم. ان الايمان يخلق كما يخلق الثوب. ان الايمان ليخلق في جوف احدكم كما يخلق الثوب. زي ما الهدوم كده بتتبرى والهدوم مش عارف ايه
اذا لو ما حصلش اعتناء به او واحد ما بيغسلش هدومه خالص. وقاعد طول النهار بيستعمل هدومه مسلا في اشغال شاقة وبتاع وما بيهتمش لا بيكوي ولا بيغسل ولا بينضف
اكيد الثوب دوت هيتهرى بعد فترة قصيرة. لكن لو بيهتم دائما بايه؟ بالمكواة والغسيل هيعيش معه مدة طويلة. كذلك الايمان يخلق في جوف احاديث كما يخلق الثوب. قال جددوا الايمان. قال فجددوا الايمان في قلوبكم. لزلك كان السلف رحمهم الله بيهتموا جدا جدا بالقضية ديت. ان انا قلت
تلقوا القضية دي هي هي محور كل قضايا. لو انا مسكت القضية دي خلاص بقى مش هيجي واحد يقول لي طب عايز ابطل السجاير ازاي ومش عارف ودي تتحجب ازاي؟ الكلام بقى اللي هي
الجزئيات دي هنخلص منها بقى لان انا مسكت الاصل. انا خليت ايمانك قوي. لو الايمان بقى قوي هتجد كل القرارات دي سهلة. لكن الانشغال بالجزئية هو اللي بيخلينا دايما نتشتت. كل عايز تتعامل مع كل مشكلة عندك لوحدها. وانت مش فاهم ان في مشكلة كبيرة هي السبب في كل
المشاكل ديت. زي اللي عنده مسلا مرض كبير قوي وهو منشغل بالاعراض. قاعد ياخد دواء للسخونية لوحده. دواء للكحة لوحده. ما فيش حاجة بتجيب معه نتيجة. لان هو عنده مرض
العضاة الموجودة الايمان ضعيف. فتقعد انت بقى اقعد انت اسمع محاضرات لبكرة بتروح برضه ما بصليش برضو مش عارف اصلي مش عارف اصلي الفجر برضه كزا كزا في واحد ركز من البداية يزود ايمانه. زود ايمانه خلاص كل حاجة اتزبطت. من يوم ما هو بيصلي الفجر. ما فيش حاجة اسمها يسمع الادان ما يقومش. ما بيعرفش. في ناس يا اخواننا
ما بتضيعش الفجر ولا يوم فعلا. من سنين السنين. وفيه ناس بقى لها عشرات السنين ما ضاعتش صلاة الفجر. على كل الزروف اللي بتعدي عليها نام بدري نام متأخر نام مش عارف ما نمش خالص نم على السرير نام على روحه نام على كنبة ما فيش حاجة اسمها الفجر ده يضيع. عنده الازان بيأزن
في حاجة اسمها بيلاقي نفسه واقف. ما تسألش ازاي؟ في اي حالة في اي وضع بيلاقي نفسه واقف. ايه ده؟ بتيجي منين ديت؟ دي ما بتجيش كده بقى ايه اللي هو بتحسبها
كده طب انام خمس ساعات لأ فيه واحد بينام عشر ساعات قبل الفجر ما بيقومش. فيه واحد لو نام نص ساعة قبل الفجر هيقوم برضو هيقوم فايق. ايمان فيه حاجة كده بتخليه يقوم
حاجة واحدة الله من زمان. انا عايز اقول ان في دايما موضوع كده لو اتحل كل حاجة هتيجي وراه. لو عايزين الاجابة عن السؤال التقليدي عايزين خطة قبل رمضان. هي
خطة زيادة الايمان. زود ايمانك. بس كل بقى القرارات الفرعية اللي احنا عايزين نعملها هتحصل بعد كده. كان السلف زي ما قلت لكم بيهتموا جدا بموضوع ازود ايماني دوت. كان عمر رضي الله عنه يقول لاصحابه هلموا بنا لنزداد ايمانا. يعني تعالوا نقعد كده نزود ايمانات بعض. اقرأوا القرآن
تزاكروا الموت يتزاكروا الاخرة يتزاكروا قصص الاولين يقعدوا مع بعض يتزودوا ايمان يد بعض. وكان معاذ رضي الله عنه يقول لاصحابه اجلسوا بنا نؤمن ساعة وكان حتى بيتفقدوا بعض في الموضوع دوت تعلمون انتم قصة قصة حنظلة لما مر عليه ابو بكر رضي الله عنه
فقال مالك يا حنظلة مالك في ايه ايه الموضوع فقال حنظلة نافق حنظلة قال له ليه نافق ليه بس قول لي بس ايه اللي حصل قال نكون عند النبي عليه الصلاة والسلام يذكرنا بالجنة والنار فكأنها رأي عين. فاذا خرجنا من عند النبي عليه الصلاة
الصلاة والسلام ولاعبنا الزوجات والاولاد ومش عارف ايه نسينا كسيرا يعني الايمانيات بتبقى هناك غير هنا. اما الايمانيات في البيت غير الايمانات في المسجد عند النبي عليه الصلاة والسلام. هو كان بيعتقد ان ده نوع من
من نفاق وان هو المفروض انا لما ايماناتي تبقى كده في المسجد في درس النبي عليه الصلاة والسلام تبقى ايماناتي كده على طول. فابو بكر برضو لما سمع الكلام قال له لأ ده انا زيك بالزبط
ده انا بحس باللي انت بتحس به. يبقى انا كمان منافق قال هلم بنا الى رسول الله صلى الله عليه وسلم. انا عايزك بس قبل ما نعرف وايه اللي حصل انا عايزك تحلل
المشهد دوت الناس دي بتتكلم في ايه؟ يعني انت لو قابلت واحد مسلا بيبكي ولا مهموم ولا ولا هتقول له مالك في في ديون ولا ايه؟ طب انت عيالك بخير؟ طب
في مشكلة عندك في البيت طب مراتك حصل معها حاجة؟ طب ابوك يعني هتقعد تسأله على امور دنيوية؟ لن تفكر ابدا تسأله عن مالك الايمانيات قليلة؟ ولا انت متوقع منه اجابة
زي ديت لان احنا مشغولين عن القضية ديت. عشان كده عايز اقول لك القضية دي مش قضية اللي هو ايه؟ يلا بنا نزود الايمان فهظبط نفسي بكرة وهزود ايماني. دي قضية شغالة معك
في اربعة وعشرين ساعة. قضية بتابعها اربعة وعشرين ساعة. كانك انت حاطط قلبك على جهاز وبتراقب. كل ما الدنيا تريح تدي له صدمات. كل كده انت هل بتراقب اربعة وعشرين ساعة. الموضوع مش هيتم انك انت النهاردة هزود ايماني ولا ولا خطتي في الاسبوع ده ان انا ازود الايمان دي مش خطة ولا ولا
ولا موضوع بتركز له يومين ولا ساعتين ولا حقعد اقرا جزء قرآن ازود ايماني دي عملية مستمرة طول الحياة صبح وليل نهار شغالة على طول. لزلك ده ابو بكر معدي في الشارع عادي. وحنظلة قاعد في الشارع عادي. والموضوع شاغل الاتنين. لدرجة ان ابو بكر ساب المشوار اللي رايحه قال له يلا بنا نروح
النبي عليه الصلاة والسلام ده موضوع كبير ما لوش لازمة الحياة. ازا كنا احنا مش قادرين مش عارفين نزبط الموضوع دوت. راحوا قالوا له الموضوع واحد اتنين تلاتة اربعة وانا وحنظلة كده ايه
كده برة لو الموضوع كده. لان انا برضه بحس باللي بيحس به حنظلة. فقال النبي عليه الصلاة والسلام يعني لو انكم تكونون في بيوتكم كما تكونون عندي. والله لصافحتكم الملائكة في الطرقات. ولكن يا حنظلة ساعة وساعة. فبين له النبي عليه الصلاة والسلام ان
الموضوع مش للدرجادي هو مين هيكون في بيته زي ما بيكون في مجلس النبي عليه الصلاة والسلام وفي المسجد. ده مستحيل انت في المسجد هنا العادي دوت عمركم تكون زي البيت ولا انت في الدرس بتكون زيي في الكلية ده شيء طبيعي. فالايمان بيزيده ايه؟ وينقص. لكن انا عايزك تشوف ان الصحابي ما استناش
ما وقع في معصية. اصل احنا بنشتكي لما الدنيا تبوز خالص. شيخ انا مدمن من افلام اباحية. بيبتدي يشتكي بعد ما وصل لايه؟ لادمان الافلام الاباحية. لا الصحابي بيشتكي من اول ما حس ان المباحات زادت بس. يعني لو مجرد ان انا بقيت انام اكتر شوية اكل شوية. بهزر اكتر شوية. بيبتدي يشتكي
في الطريق كمان. يبقى الناس بتلحق اول باول. ما هو لما المشكلة بتتفاقم بقى مش عارف تحلها منين بقى؟ واحلها من هنا ولا من هنا ولا من هنا ايه اللي خلاك
تصبر لغاية ما الموضوع ادهور للدرجة دي. فانا عايز اقول لك ان تعامل السلف مع قضية الايمان كان تعامل حساس جدا. لدرجة ان بيتعامل مع يعني بالمللي. النهاردة قلت لا لا لازم الموضوع ده يتصلح. لانه عارف ان دي لو باظت منه كله هيبوظ. ودي لو اتظبطت كله هيتظبط. مش هقعد انا بقى اقعد اسأل ابو بكر بقى ايه
بصوم نوافل طب طب غض البصر خلاص الاسئلة دي مش هتحصل. لان انا اتكلمت في الاساس. فزبط الاساس وخلاص ما بيسألش بقى في التفاصيل. التفاصيل بتتزبط تلقائيا تمام فمهم جدا ان احنا نهتم بالايمان. طيب احنا قلنا قبل كده ان الايمان بيزيد وينقص. قلنا بيزيد وينقص في الكم والكيف. في
والكيف يعني آآ او اقصد يعني الايمان بيزيد بزيادة الطاعة وينقص بنقص الطاعة او بزيادة المعصية. زيادة الطاعة ديت زيادة الطاعة ديت بتزيد كم مكيف؟ كم وكيف؟ يعني انا لو عايز ازود ايماني خد خد ايه؟ خد اجابة برضو عامة قبل ما تخش في التفاصيل
عايز تزود ايمانك زود الطاعة. قلل المعصية يزداد الايمان. خد بقى تفاصيل اكتر. زود الطاعة كما وكيفا. لان احنا برضو لما بناخد الاجابة دي بنروح نزود الطاعة كما. فانا مسلا النهاردة بصلي ركعتين ضحى اخليهم اربعة. طب انا النهاردة بقرأ حزب القرآن اخليه جزء. طب انا النهاردة بصوم
اتنين بصوم يومين في الشهر هخليهم اربعة. تمام؟ بس. فبتلاقي ان الاثر برضو لسه محدود. هو اه بيزيد. الايمان لازم يزيد. طالما زودت الطاعة ولو كمل ولكن ينبغي ان تنشغل اساسا بزيادة الكيفية. الاول. يعني حاول تزود الكيفية. زيادة اسر زيادة الكيفية اسرع بكثير
كتير من اسر زيادة الايه الكمية. لزلك النبي عليه الصلاة والسلام بيوصف مسلا بيقول لو ان انسان يعني صلى ركعتين لا يحدس فيهما نفسه خرج من كيوم ايه؟ كيوم ولدتهم ركعتين بس. ركعتين بس بس بشرط لا يحدث فيهما نفسه. طبعا دي قمة الكيفية. لو واحد بيسمع الحديث ده يفتكر
لا. دي نتيجة عمل دؤوب. ممكن واحد يقعد سنين عشان يوصل لركعتين زي دول. هو هو سهلين؟ ده انت تطلع منهم ابيض مش ذنوب. بس ازاي؟ مين يقدر يصلي ركعتين ما يحدسش فيهم نفسه. واحد قاعد يهتم بالكيفية من دلوقتي. هتصلي الركعتين دول كمان خمس سنين. مش مهم
بس لو انت من النهاردة ما بدأتش الملي بتاع تحسين الكيفية عمرك ما هتوصل الركعتين دول. ما انت بتسمع الحديث بتخش الله اكبر. فين؟ ما فيش. عمرك ما هتعملهم مجرد صلاة العيد تروح تصلي ركعتين ده انت اصلا كنت بتسرح كل الصلاة. هتيجي دلوقتي فورا تصلي ركعتين لا تحدث فيهما نفسك. لزلك
في محاولة الموضوع ده صعبة صعبة يعني مش هتيجي معك من اول مرة ولا من عاشر مرة حتى ده تيجي نتيجة ايه؟ تدريب مستمر. انا عايز اقول ان اهتمامك بالكيفية هي خطة
استراتيجية مش خطة تكتيكية مسلا النهاردة وبكرة وبعده لأ ده انا النهاردة بحاول احاسب نفسي النهاردة انا مركز في الصلاة ركزت في الفاتحة كويس بس سرحت في لا ممكن اركز في القرآن. لا النهاردة ركزت في الركوع ما ركزتش في السجود. لا النهاردة انا قلت نفس الازكار اللي بقولها وبرضه ما تدبرتش كالعادة. عملية مستمرة. حاول كل يوم تطلع
احسن. من النتيجة بتاعة اليوم اللي ايه؟ اليوم اللي قبله. يبقى احنا قلنا ان دوت آآ زيادة الايمان. هي عملية نبوية هي هي حال السلف هي العلاج لكل المشاكل اللي تنتظرنا او اللي احنا بنشتكي منها هي الخطة الاساسية قبل رمضان هي دي الاجابة الشاملة لكل
الاسئلة حول خطة لرمضان. الامر اللي بعد كده ان زيادة الايمان دي زيادة الايمان له اثر في دعوتنا للناس الى الله سبحانه وتعالى لما بتدعو الناس الى الله سبحانه وتعالى انت ايمانك الداخلي بيأثر بيأثر على الناس لما تكون حالتك الايمانية عالية بتجد اثر كلامك
على الناس اعلى من اسر كلامك لما يكون ايمانياتك منخفضة. كم من شخص خطيب وبليغ وبيقول كلام كبير قوي. وما شاء الله وبتاع واداء وكل حاجة بس تجد الناس لا تتأسر به. ممكن تطلع من عنده فبيقول لك ما فهمتش حاجة. فبيقول لك ما استفدتش حاجة. رغم انه قال كلام مهم جدا
يعني لو تحاسب على الكلام بس ده الكلام خطير. بس يبدو ان هو فيه مشكلة. تمام؟ الحاجة التانية ان ان ممكن تجد شخص عادي جدا شخص عامي. بس راجل يعني ليه علاقة مع القرآن يقرأ ويبكي ويخشع وصلاته جميلة لكن يعني هو بيقول كلام على قده في الاخر. وتاجر ممكن يوقفك في الشارع يكلمك تجد نفسك تتأثر به
اكتر ما اتأسر بالف خطيب. بتحس ان الكلام طالع من ايه؟ طالع من قلبه. وتحس ان فعلا ايمانياته مأثرة فيك. بل احيانا احيانا يكون اثر دعوتك على الناس من غير كلام خالص. الناس تراك آآ يعني بتذكر الله سبحانه وتعالى. ممكن تلاقي واحد قاعد بيشرب سجاير مسلا. عدى عليه الف واحد ولا
في واحد عدى عليه راح مخبي السيجارة. رغم ان اللي عدى عليه ده ما شافوش. يعني هو ما بصلوش اصلا. هو لما شافه لقى نفسه تلقائيا ما يعرفش حركة لا ارادية. لا
نفسه بيخبي السيجارة. رغم ان الشخص ده هو ما بصيلوش اصلا. يا ولا سلم عليه ولا اي حاجة. بس هو لما شاف الراجل ده زكر زكر ربنا سبحانه وتعالى. فانا عايز اقول لك ان
حالتك الايمانية ليه اصلا حتى لو ما اتكلمتش؟ احنا كنا بنشوف ناس فعلا بتقف مع ناس كده بيزكروا اخ من الاخوة مسلا يقول لك انا بشوف الشيخ ده والله بيأنبني. تخيل! والشيخ ما بيكلموش ولا له علاقة دي اصلا. بس انت بتعرف من ورا بقى. يقول لك انا بشوفه بيعدي في الشارع كده بس. انا بحس ان انا مقصر مع
ما بالك لو كلمه لو قال له تعال صل هيسيب اللي في ايده ويروح يصلي على طول. انت بتقول له صل ما بيجيش. لو الشيخ ده بس قال له صل يعني حياؤه من الله سبحانه وتعالى بسبب رؤية الشيخ ده يروح
رايح معه على طول. يبقى انا اتخيل بقى لو انا نفسي اشتغلت على نفسي شوية زي ما الناس بيقولوا. اشتغل على نفسك. انت عايز تأثر على الناس دعويا. اشتغل انت على نفسك. وده المنطقي ان انا
ابدأ بنفسي. تمام؟ ثمان ان هي العملية دي بقى لها لها مردود ثاني. انت انت اشتغلت على نفسك عشان تنفع الناس. لما تيجي تدعو الله تلاقي نفسك انت اول واحد ايه؟ اول واحد انت
دفع بالايه؟ بالدعوة ديت. طيب ممكن واحد يقول طب هو افرض انا ايماني مسلا متوسط مسلا مش وحش يعني الحمد لله بصلي وبصوم يعني ما فيش ما بعملش حاجات غلط كتير يعني حاجات بسيطة يعني. فايه الفايدة ان انا ازداد ايمان في الحالة دي؟ يعني انا دلوقتي انا حاسس
كويسة حتى لو صادق يعني نفترض ان واحد فعلا صادق ايمانيته كويسة واداؤه كويس واضح من اداؤه ان ايماناته كويسة. هل هزا الشخص مطلوب منه يزداد ايمان ولا زيادة الايمان دي عملية فقط للشخص ليه؟ اللي هو الضايع او الضعيف او اللي بيعمل معاصي كتير او اللي بيترك طاعات. هل العملية ديت عملية يختص بها؟ يعني اهل
فسق مسألة الاول. او العصاة او اصحاب الكبائر. طبعا اولا الكلام ده كلام كلام عجيب يعني. لو ان شخص يعتقد ان هو في حالة استغناء عن عملية زيادة ايمان يبقى هو مش فاهم اي حاجة خالص. لان احنا في اول الكلام قلنا اصلا ان مين اللي كان بيتكلم في كده؟ عمر ومعاز وحنظلة وابو بكر. يعني الناس دي على المقاييس بتاعتنا مش
محتاج اي حاجة خالص. ده واحد اصلا ده بقى مغسل وضامن جنة. يعني احنا بنألس بنقول لك انت ده مغسل وضامن جنة. سواء كان ابو بكر سواء كان عمر الناس دي وحنظلة غسيل الملايكة. الناس دي ضامنة جنة. المفترض ما يحتاجش بقى للعملية ديت. ازا كان الشخص ده بيحتاج للعملية ديت
ما بالك بايه؟ بمن دونهم. ما فيش حاجة اسمها ان انا مستغني عن العملية دي. او الكلام ده مش لي. الكلام ده لنا كلنا. لعدة اسباب السبب الاول ان اصلا اصلا لو انت فعلا يعني انا انا بافترض الافتراض دوت بس انا مش متصوره ان واحد فعلا يكون
ايمانياته متوسطة ويجد نفسه عنده حالة اكتفاء ومش عايز يزيد. لاننا نرى ان الانسان ازا ازا ازا احب شيء لا يشبع منه ابدا لو احب شيء ما يشبعش منه مهما بلغ. ولا يجد لهذا الامر نهاية. خصوصا اننا نعلم ان الايمان ليس له نهاية
يعني ايه هو سقف الايمان؟ ما نعرفش. ده شيء مجهول بالنسبة لنا. ما نعرفوش. فلا يزال الانسان يبحس عن المزيد. وما عندوش سقف معين هيوصل له مش مسلا هي مية درجة انا وصلت تسعة وتسعين حلو كده تسعة وتسعين ما نعرفش ممكن يبقوا متين ممكن يبقوا الف. انت بتفضل تزيد الى النهاية واعبد ربك حتى يأتيك اليوم
دي عملية عملية عملية مستمرة ما لهاش نهاية. والافاق فيها مفتوحة الى الى ما لا يتصوره عقل. تمام؟ دي يعني دي الحاجة الاولانية. الحاجة التانية ان الانسان فعلا لو هو صاحب ايمانات جيدة لابد ان يكون الايمان دوت بعد مذاقه شعر بحب له والا مش طبيعي بقى يكون مؤمن بيحب فطبيعي ان
اي شخص وصل الحالة دي يريد الزيادة. لاننا نجد حتى اهل الدنيا ازا احبوا الدنيا طلبوا المزيد. والنبي عليه الصلاة والسلام بيقول لنا لو كان لابن ادم واديا من ذهب وادي من ذهب
تخيل واحد عنده وادي من زهق. انت بتقول بقى ده مش عايز حاجة بقى خلاص. ده يقعد يصرف فيهم طول حياته. لأ النبي عليه الصلاة والسلام بيقول تمنى ان يكون له ايه؟ واديان. طب هتعمل بهم ايه
ما هو انت احنا عشان غلابة بنقعد نفكر كده. صح؟ يقول لك انا لو عندي عندي مليون جنيه مش عايز حاجة تانية من الدنيا. لأ بالعكس. ده انت دلوقتي ممكن ما تكونش عايز حاجة من الدنيا
لو معك مليون جنيه هتعوز يبقوا عشرة مليون. لو معك عشرة مليون اتنين مليون دولار تبقى مليار. ومش هتبطل ابدا. هو النبي عليه الصلاة والسلام قال كده. ليه؟ لانك انت هي مش مسألة مش مرتبطة
كمية الفلوس مرتبطة بالايه؟ ان انت تعلقت بها. ان انت بدأت تحبها. ان انت ما بقتش زاهد فيها. ان انت بقت يعني خلاص دخلت في لحمك ودمك مش قادر تبطلها. فلما اشوف كده ان اصحاب الاموال ممكن يوصل للمرحلة دي. يبقى اولى اولى واولى اصحاب الايه؟ اصحاب الايمان. ازا فعلا
انت وصلت لحالة ايمانية الايمان بقى في قلبك هتلاقي نفسك مش قادر تبطل زيادة. عشان كده النبي عليه الصلاة والسلام عمل موازنة بين الاتنين. قال طالبان لا يشبعان طالبان لا يشبعان. طالب علم وطالب مال. طالب علم وطالب مال. طالب العلم اللي هو ممكن نلحق به طالب الايه؟ الايمان. المفترض
الواد ده ما بيشبعش ده مش طبيعي تقول لي ان انا انا الحمد لله الدرس ده مش بتاعي وانا ايماناتي كويسة وانا مش محتاج زيادة والدنيا جميلة. ده كلام مش منطقي ولو الكلام ده فعلا في دماغي
يبقى ده يدل يقدح في صدقك في انك انت فعلا ايمانك ايه؟ ايمانيتك كويسة. الحاجة التانية اننا نسمع ونقرأ في الكتاب والسنة ان الجنة درجات من الجنة درجات. فليه الانسان حتى لو افترضنا انك انت مغسل كمان انت كمان وضامن جنة. فلمازا يرضى الانسان بالدرجة الاقل؟ ولا يكون صاحب همة
عالية لما النبي عليه الصلاة والسلام يقعد مع كعب بن ربيعة الاسلمية يقول يا كعب سلني ما شئت. قال اسألك مرافقتك في الجنة. الراجل بيتكلم في مستوى عالي دلوقتي في ناس يقول يا رب نطلع من النار بس طب ليه يعني؟ يعني هي الجنة هتكلف ربنا ايه لو اداها لك كلها؟ ولو دخلنا كلنا الفردوس الاعلى ينقص من عنده ايه
في عندنا كده دناءة همة في طلب معالي الامور. فلما الجنة درجات ليه انا حتى لو انا عالي ليه ما اطلبش الاعلى؟ النبي عليه الصلاة والسلام بيوصف لك وصف يخليك يعني تبقى عايز تنافس. يقول عليه الصلاة والسلام ان الاهل الجنة اهل الجنة. مش من اهل النار. ان اهل الجنة ليتراءون اهل
اهل الغرف كالكوكب الدري الغابر في السماء. يعني اهل الجنة اللي هم اللي ايه؟ لأ بيشوفوا بقى بتوع الغرف. فيه ناس فيهم لهم حاجة اسمها الغرف. دي حاجة مخصوصة لبعض الناس. اهل الجنة شايفين الناس دي زي ما انت كده شايف الشمس والقمر والنجوم. ما فيش اصلا شايفهم شايف حاجة بعيدة جدا
كوكب الدري الغابر. يعني ما بتشوفوش في السماء. طب لما انا ده الجنة جواها كده. وفيه اعلى من كده. يبقى انا يبقى انا لي راضي راضي المنزلة اللي انا فيها لأ انا احاول ان انا ازود الايمان. الحاجة التالتة احنا قلنا حاجتين دلوقتي. الحاجة التالتة لاجابة السؤال دوت هو ان في ان انت دايما
محتاج تزود ايمانك لان في علاقة عكسية بين الايمان وبين القلق والحزن والاضطراب والاكتئاب والتوتر هو الذي انزل السكينة في قلوب المؤمنين. ليزدادوا ايمانا مع ايمانهم. والذين امنوا وعملوا لحاد كفر عنهم سيئاتهم
واصلح ايه؟ بالهم. في تناسب طردي بين الايمان او تناسب عكسي بين الايمان وقوته وبين القلق توتر الاكتئاب الحزن. وكل انسان بيجد في نفسه الاحالات دي يعكس هي دي حالتك الايمانية
لو انت وجدت في نفسك القلق عالي والاضطراب عالي والكلام دوت غير ان يكون مصيبك مرض النفسي. انا بتكلم واحد مسلا مهموم بالدنيا وشاغلاه مش عارف ايه وعنده هلع عند المصائب وعنده جزع عند المش عارف ايه وعنده يحس ان هو بيبخل على الناس وخايف دايما وقلقان
اعكس بقى يبقى انت عندك مشكلة في السقة والتوكل واليقين والحاجات دي كلها. فانا لما بزود ايماني انا بحل لك جملة من المشاكل النفسية المعقدة. لزلك تجد السلف ما كانش تسمع عن حد عنده الاضطرابات الهائلة النفسية اللي بنشوفها اليومين دول. في حاجات مرتبطة بحاجات فيزيكال اه فعلا
اغلب الامور دي مرتبطة باشياء قلبية ايمانية. لكن ممكن واحد يقول لي طب في ناس اصلا ما بيحسوش بالموضوع ده خالص خالص. يعني هو ما عندوش ايمانات خالص وما شاء الله ولا اكتئاب ولا قلق ولا الكلام دوت. لأ خد بالك الموضوع ده لا يشعر به الا اصحاب القلوب
هي اصلا. يعني القلب الميت لا يشعر بالالام. قلب الميت لا يشعر بالالام. انت لو جبت واحد ميت واديته بسكينة مش هيحس بحاجة. لو قرصته مش هيحس في حاجة برضو ان هو ميت. لكن الكلام هنا مين اللي بيحس؟ اصحاب القلوب الحية. يعني انت قارن نفسك. انت نفسك دليل على زلك. انت زمان مسلا وكلنا كنا
في زمان ايام ما كنا بعيد خالص عن ربنا سبحانه وتعالى. كنا ممكن يعني ما بنصليش اليوم كله. وما فيش حاجة. يعني ما بتصحيش باي حاجة خالص. ولا ولا ولا اكتئاب ولا قلق ولا توتر ولا تأنيب ضمير ولا اي حاجة خالص. صح؟ وكنت بتبقى السينما بالنسبة لك ممتعة جدا. وتحس ان يعني دي حاجة جميلة خالص
تمشي مع بنات تبقى مبسوط خالص صح؟ طيب. ليه انك انت مش بتحس بالمشاكل ديت؟ لان انت كنت تقريبا تقريبا كنت في حالة موت. فكانت الالام دي بتحس لكن اول ما فقت وجت لك اليقزة وبدأت تتدرج في درجات الايمان. بدأت الحاجات دي لها لها لها اثر عليك غير الاثر بتاع زمان خالص
كل ما ايمانك يزيد تجد الاسر يزيد. يعني انت دلوقتي ابتديت بتتألم لو نظرت لامرأة. تتألم. فانت كنت بتخش السينما وبتمشي مع بنات خد بالك. دلوقتي لو ضاعت عليك تكبيرة الاحرام بتتألم. انت كنت ما بتصليش اليوم كله. وما بتحسش بحاجة. يبقى هنا انا مش بتكلم على الميت. انا بتكلم مع واحد حي. حي انا بقول له انك انت
انت لو قليت ايمانك هيزيد عندك بقى كل الايه؟ كل الاعراض الجانبية اللي هي قلة الايمان. فانا بحل لك مشكلة كبيرة القلق والتوتر والهلع والجزع والاكتئاب والاضطراب وكل الكلام ده ازا زاد الايمان ازدادت الثقة قلت بقى الايه؟ قلت كل المشاعر السلبية ديت
وبالتالي حط بقى على ديت واحدة تانية خلينا نسميها خمسة. ان الانسان المؤمن كل ما يزيد ايمانه بيبقى عنده قدرة هائلة على لا تحمل الابتلاءات قدرة هائلة على تحمل الابتلاء. بل يستطيع ان يحول الابتلاء اللي ممكن يسبب لغيره ازمة نفسية واكتئابات ورغبة في الانتحار
هو يحولها الى حالة من الطمأنينة والسكينة والسعادة النبي عليه الصلاة والسلام كان يدعي بكده. يقول اللهم اقسم لنا من خشيتك ما تحول به بيننا وبين معصيتك. تمام؟ دي اهم حاجة. ومن طاعتك
ما تبلغنا به جنتك. اللي جاية دي اهم حاجة. ومن اليقين ما تهون به علينا مصائب الدنيا مصايب الايه؟ لان هي دي المصايب اللي عايزينها تكون مصايب الاخرة ما بتهونش. ومن اليقين يعني الايمان ما تهون به علينا مصايب الايه
الدنيا. يبقى انا لو ربنا اداني ايمان عالي تهون علي مصائب الايه؟ الدنيا. الاقي كل حاجة صغيرة. بل انا عندي نية وعندي عندي عندي ايمان او عندي اه تصور ازاي احول المصيبة دي لحاجة تخليني ممكن اوصل ده لان انا اكون ببقى فرحان بها. او راضي بها رضا تام
ان انا احولها الى ميزان الحسنات. احولها الى الاخرة. اتأمل ما فيها من الحكمة. ارضى عن الله عموما. لزلك السلف بيقولوا في الاية الجميلة دي قال سبحانه وتعالى ما اصاب من مصيبة الا باذن الله. ومن يؤمن بالله يهدي
بقلبه والله بكل شيء عليم كان يقولون في هذه الاية قال هو المؤمن. علم ان المصيبة التي جاءته انما جاءت من عند الله فرضي وسلم. ما عندوش مشكلة. كل اللي يجي لنا من عند الحبيب حبيب. طالما جاي من عند ربنا هي ما فيش مشكلة
ما عنديش ما عنديش مشكلة. واحد ايميلاته عالية اصلا. خلاص عند حسن ظن بالله ان الله سبحانه وتعالى اذا ابتلى المؤمن سيبتليه لمصلحة لحكمة لخير دفع عنه شر اكبر. خلاص هو بيفوض وبيريح دماغه. واخد بالك؟ فيزداد ايمان. فازا اصابته ضراء صبر فكان ايه؟ فكان خيرا
فاهل الايمان هم اقوى الناس على تحمل الايه؟ الابتلاءات والمشاق والمصاعب. شف كلام اهل لمن؟ قل لن يصيبنا الا ما كتب الله ايه؟ لنا الا ما كتب الله لنا. مش كتب الله علينا. لان هم بيشوفوا المصيبة غير اي حد بيشوفها. لهم نظر خاص لهم بصيرة لهم فهم غير
اي حد. والحياة كلها لا تخلو من متاعب ومشاق ومصاعب. فازا كان الانسان عايز يواجه اعباء الحياة بكل بساطة وبكل سهولة وبكل اريحية عليه ان يزود الايه؟ يزود الايمان. كل ما الايمان يقل بتلاقي مواضيع الدنيا بتكبر. بص ومن اليقين ما تهون صح؟ اعكس بقى ازا
خل الايمان تلاقي مصايب الدنيا دي ايه؟ كبيرة قوي كبيرة. يبقى عندك انك انت مسلا حصل لك مشكلة مادية. ده موضوع ضخم جدا. ممكن الحياة تنتهي بسببه حصل لك مشكلة في زواج في طلاق في في مش عارف في ايه حصل لك اصابة حصل لك ممكن الحياة تقف على حاجة زي كده. لكن انت بتشوف السلف تلاقي المواضيع دي
كانت بتعدي. ربنا بيدبر الامر. بل بيزداد بها ايمانا. فازا زيادة الايمان هي علاج تام لكل المشاكل ديت وهي قوة خارقة على استقبال متاعب متاعب الحياة. من آآ الحاجات الجميلة اللي انت تحتاج من اجلها ان تزود الايمان. السؤال الدائم ان مسلا واحد يقول لك الشيخ
طيب احنا آآ ازاي الواحد يحسن اخلاقه مع الناس؟ انا انا بتنرفز انا عصبي انا بغضب بسرعة انا انا انا الحقيقة من الحاجات لي دخل خلص الموضوع دوت زيادة الايمان. تقول ايه علاقة زيادة الايمان بحسن الخلق؟ له علاقة مهمة جدا وعلاقة اساسية. اولا
النبي عليه الصلاة والسلام قال اكمل المؤمنين ايمانا احاسنهم اخلاقا. فيه واحد لما بيقرا الحديس ده ما بيعرفش ايه الرابط بين قوة الايمان وبين الايه؟ وبين حسن الخلق. انا عايز اقول لك حاجة
هو ليه واحد مسلا لو مسلا مسلا انت اصل حسن الخلق عبارة عن حاجتين حاجة بزل المعروف وتحمل الازى. يعني انت تبزل المعروف وفي نفس الوقت تتحمل الايه؟ الازى. ايه هي الحاجة اللي تخليك تبذل المعروف
وتحمل الازى انك انت انك انت الدنيا دي تهون عليك بس لو الدنيا دي هانت عليك يسهل انك انت تبزلها وازا ازيت فيها تشعر ان الموضوع مش كبير ولا حاجة وممكن نعديه
وموضوع قدر الدنيا ده يتناسب عكسيا مع قدر الايمان. كل ما الانسان ايمانه يزيد يعني ايه ايمانك بيزيد؟ يعني بتزداد قرب من الله. وكل كل ما تزداد قرب من الله اعتبر نفسك واقف على الارض. تمام؟ وقاعد تطلع. اعتبر دي زيادة الايمان. تطلع تطلع تطلع بتقرب من مين؟ تقرب من ربنا. كل ما بتطلع وتبص
فتحت بتشوف الدنيا ايه اصغر اصغر اصغر اصغر اصغر لغاية ما تلاقيها صغيرة جدا. ايه ده! هو الناس بيموتوا بعض عشان دي دي طلعت صغيرة اوي هو الناس بياكلوا بعض عشان الدنيا دي؟ دي حقيرة جدا. مين اللي بيشوفها حقيرة؟ اللي فوق خالص. يقول لك ده الكوكب كله قد النقطة
لكن مين اللي شايفها كبيرة؟ اللي قاعد تحت. شايف العربية قد كده وشايف العمارة قد كده وشايف شايف كل حاجة كبيرة. فبالتالي لو حد آآ لمس عربية تيتو ممكن ينزل يموته. ما يستحملش وما يقبلش اعتزار. لو حد جا له على طرف ممكن يتنرفز عليه وما يستحملش. ما هو خلاص بكل حاجة كبيرة
واخد بالك لما تيجي تقول له هات هات عشرة جنيه تحس ان عشرة جنيه كتير اوي ما هو شايفها عشرة جنيه لكن لو واحد فوق شايف العشرة جنيه قد ايه
شايف ان العشرة جنيه بتطلعه كمان. بيقول لك خدوا كله فلوسي. بس طلعوني. دي يا والدي ولا حاجة. ده انا ايه دي! الكرة الارضية كلها انا شايفها قد كده عايز احط لك عنوان يفهمك الحتة دي
الانسان اللي بيجد نفسه المواضيع الكبيرة قوي معه ده شخص فقير الى الناس. لم يستغني بالله عن الناس. اما من استغنى بالله عن الناس فيجد الامور دي سهلة تعدي. تعدي
لزلك ما تستغربش ان يوسف عليه السلام بعد كل القصة دي يقول لاخواته بسهولة جدا لا تسريب عليكم الايه؟ اليوم يغفر الله لكم. تقول ازاي يعني ازاي ده عملوا فيه وسووا فيه؟ انت شايفها
كبيرة اوي هو شايف الموضوع خلاص مش مشكلة. الامور كلها امور دنيوية حاولت تازينا حاولت تقتلوني والله خلاص خلاص. كل ده يعدي لانه حس بحالة من الاستغناء التام بالله سبحانه وتعالى. فكل ما الانسان يزداد ايمان كل ما حالة الاستغناء بالله زادت. كل ما كان من السهل جدا يسامح الناس. لان هو
شايف ان اللي عملوه فيه مش موضوع كبير ممكن يعدي يعني. مش معنى كده ان هو يزل نفسه لأ هو راجل عزيز بس عزيز بالله. فشايف ان بقى خلاص ممكن انا اعدي
كلمة ممكن واحدة اعتزل لي اقبل منه. واحد يعني داس لي على طرف يعني ما حصلش حاجة. فده تحمل الازى. بزل المعروف ده اسهل حاجة عنده. هو شايف الدنيا كلها
اي حاجة. وشايف ان اللي بياخده بالاجر اللي بياخده بسبب بزل المعروف اكتر بكتير من اللي هو ايه؟ من اللي هو بزله. فبالتالي من السهل عليه انه يبذل المعروف هو ده حسن الخلق
وحسن الخلق ايه غير بزل معروف وكف الايه؟ وكف الازى. انا بديك ادي روشتة اهي. من الحاجات اللي بتضيعك في رمضان سوء الخلق. سوء الخلق. ما انت لما تيجي تصب هزا وتشتم هزا خلاص الصيام كله هيتاكل وتغتاب وتنم وتنافس على الدنيا خلاص الاجر ما لكش اجر. تيجي تصلي ما تحسش بحلاوة الصلاة. تيجي تصوم حاسس ان الصيام ده
ايدي فين اسر الصيام؟ ما بسبب سوء الاخلاق وان سوء الخلق ليفسد العمل؟ كما يفسد الخل ليه؟ العسل. يبقى انا لما باقول لك زود الايمان انا باعمل لك عملية انقاز لحياتك عموما
ولاخلاقك ورمضان الايه؟ رمضان القادم زيادة الايمان سر من اسرار تيسير الامور. فان الله سبحانه وتعالى ييسر على اهل الايمان امورهم. قال تعالى ومن يتق الله يجعل له من امره
يسرا. ازا احسست حياتك فيها تعقيدات فقد يكون المشكلة ان ايمانك ضعيف. لان اهل الايمان ربنا يدبر لهم امرهم. وليس معنى انه يدبر ان هم يبقوا اغنيا. عشان برضو ما نربطش الناس بحاجة غلط
احيانا احنا بنربط الناس بحاجة غلط. نقول له ايه؟ الايمانات يعني انت هتبقى ايه؟ حياتك هتبقى جميلة وبتاع. فيجي في زهن المخاطب حياتك جميلة يعني هتبقى ايه؟ غني هتتجوز واحدة حلوة مسلا مش عارف الكلام بقى الايه؟ اللي هو يرجعنا تاني للنقطة صفر. احنا بنتكلم في الايمان وانت بترجعني تاني للايه؟ للدنيا. ما هو ده يدل ان في
في مشكلة يا اخواننا لما انا بعدك اقول لك انا اوعدك بحياة طيبة مع الله سبحانه وتعالى. فلو انت ربطت الكلمة ديت بالدنيا يبقى فيه في مشكلة كبيرة يبقى احنا مش فاهمين احنا بنعامل ربنا ازاي
ربنا ما وعدناش هيدينا الدنيا. والله ادهالك ما ادهالكش حاجة امر خاص به سبحانه وتعالى. له الحكمة في كل شيء. لكنما وعدنا بالاخرة. ووعدنا في الدنيا بالحياة الطيبة والحياة الطيبة هي حياة القلب. السكينة طمأنينة السلام النفسي الراحة. الحاجات اللي الناس كلها محرومة منها
ما هي الدنيا عند ناس كتير وبينتحروا وبيعيش فيه عايشين في اكتئاب وعندهم مشاكل مع عيالهم مع زوجاتهم هو عيل واحد ممكن يعزبه طول الحياة مش هي ديت. وفي ناس
عايشين حياة اقل من كده بكتير لكن لو وزعت سعادتهم على اهل الارض لكفتهم. عنده سعادة في قلبه مليان. عنده مشاكل زينا وعنده وعنده عنده آآ حاجات بس بص انا قلت لك ايمانات بتعالج لك التوتر والاضطراب والاكتئاب بتخليك تتحمل مشاق الدنيا وفي وسط كل ده بترى لطف من الله سبحانه وتعالى
تدبير هنا تيسير هنا فرج من هنا مش عارف ايه غير الناس يعني اه عندك مشاكل زيهم بس في معاملة ربانية معاك مختلفة عن كل الناس دي بتتفاوت مع تفاوت الايه؟ الايمان. من يتق الله يجعل له من امره ايه؟ يسرا. من يتق الله يجعل له ايه؟ مخرجا. ويرزقه من
حيث لا يحتسب. يرزقه ايه؟ ممكن فلوس. ممكن علم. ممكن ممكن هداية. ممكن ولد. ممكن اه ممكن اه نجاح دنيوي. ممكن اه وجاهة الناس ما تعرفش هيرزقك ايه. بس انت واسق ان اهل التقوى يعني لا يضيعون ابدا. طيب انا كنت كلمتكم قبل كده على في درس كان
اسمه كان الدرس التاني تقريبا في سلسلة اصلاح النفوس. كان في سلسلة كده اسمها اصلاح النفوس على اليوتيوب موجودة. الدرس التاني كان اسمه معادلة بسيطة لقياس الايمان. معادلة بسيطة لقياس ايمانك. كنت اتكلمت فيها عن بقى اللي هو المحور مهم انها مش مش هكرره دلوقتي مش هستفيض فيه
هو اعرف اصلا اصلا مستوى ايماني ازاي. ما هي دي بقت ادوات السؤال. انت بتقول لي زود ايمانك انا ازوده عشان اقول لك تقول لي ازود ايماني ما انا عايز اعرف انا بنطلق من انهي ايه ؟ من انهي نقطة. لازم اعرف نقطة الانطلاق علشان ازود عليها. لكن انا مش عارف ايمانياتي عاملة ازاي. انا عملت محاضرة كاملة في الموضوع ده بس
اسمها ايه؟ اسمها معادلة بسيطة لقياس ايمانك. اتكلمت فيها بعدة محاور ازاي تعرف بها آآ انت مستوى ايمانك ايه؟ بس انا هقولها لكم في خمس دقايق كده المعايير اللي كنا بنقيس بها زيادة الايمان والمحاضرة فيها حاجات اكتر. منها اول حاجة علاقتك مع الصلاة. وعلاقتك مع الصلاة دي على
كزا محور. اولا ارتباط قلبك بالمسجد. خصوصا موضوع بالنسبة للرجال. ثانيا اشتياقك الى الصلاة. يعني بعد الصالة تخلص اشتياقك للصلاة اللي بعديها. ده معدل. نمرة تلاتة صبرك على طول الصلاة ازا طالت. هل انت بتصبر لو الصلاة طالت ولا بتمل؟ ومللك بيجي بعد قد ايه؟ ده معدل. نمرة اربعة حالك ده
اخر الصلاة من الخشوع والتدبر دي اربع محاور متعلقة بس بالايه؟ بالصلاة. فيه محور متعلق بالقرآن منها حالك عند قراءة القرآن ككمية متى تمل؟ متى ايه؟ تمل كم اللي بعد صفحة ولا بعد جزء ولا بعد جزئين؟ لو انت بتقرا لوحدك
مع نفسك يعني مش في الصلاة لسة. واخد بالك؟ متى تمل؟ قال عثمان لو طهرت قلوبكم ما شبعت من كلام ربكم. يبقى انا بعد رئيس نفسي بزهق امتى بعد في واحد يقرا جزء ولا يحس باي حاجة بعد الجزء التاني يبتدي ايه خلاص بقى كفاية في واحد لأ مش قادر يبطل في واحد لولا لولا المشوار ما كنش بطل خالص في واحد لو عنده ست ساعات
حد هيقرا قرآن عادي. ما هي دي برضو انا بحل لك مشكلة. لما يجي رمضان وهتلاقوا لي الشيخ عايز اعمل ورد هقول لك مسلا اقرا خمس تجزاء عشر تجزاء في اليوم
تيجي يلا بنا تسخن تيجي ما فيش ما بتجيش معك. مش قادر. مش ما عندكش وقت. مش قادر تقرا عشر تجزاء. مش متعود على كده انا كنتش بقرا حزب في اليوم يا شيخ. اقول له طب ايه المشكلة؟ ما هو في بعض الناس بيديها لك كده ناشفة كده. يعني ايه المشكلة يا عم مش عندك؟ عندك كم ساعة فاضية في اليوم خمس ساعات اقرا خمس اجزاء مش بالبساطة دي
لا مش سهلة مش هيستحمل مش هيقدر. ولو عملها هيعملها كده يعني ايه؟ تقضية واجب بس عشان يبقى اسمه عمل كده. لكن هو هو لو عليه مش قادر بيقرا عشرة اجزاء. هو بيجي بعد جزء مش قادر. عايز ايه في المصحف؟ تلاقي اغلب الناس مسلا في رمضان يقول لك ايه الحمد لله قريت الجزء بتاع النهاردة. مش كده
تربع الشعب المصري بقى بيعمل كده. هو هي خاتمة واحدة واحمد ربنا على كده. قريت الجزء بتاع النهاردة الجزء بتاع النهاردة ده انت المفروض في غير رمضان تقرا جزئين وتلاتة. تقول لي في رمضان
الجزء بتاع النهاردة انت ناوي على ايه؟ ناوي اعرف في رمضان تقرا جزء في اليوم؟ ما هو مش قادر يقرا اكتر من كده خد بالك هو محروم. طب هو مش قادر ليه؟ الايمان ضعيف
مش هتعرف تحلها له. حاجة بينه وبين ربنا. انت حط له جدول بقى واعمل له ونظم له مواعيده. بس في حتة مش معك. هل هو عنده من الايميلات ما ما
انه يقرا عشرة اجزاء دي حاجة بتزهق امتى؟ نمرة اتنين دي الكمية بقى الكيفية. كيف تقرأ؟ هل تجد لذة وحلاوة عند قراءة القرآن؟ دي حاجة هل تجد تفاعلات ايمانية مع قراءة القرآن؟ هل تجد نفسك عندك رجاء عند ايات الرحمة؟ هل تجد عندك خوف عند ايات العزاب؟ هل تجد
عندك وجل من الله الذين ازا ذكر الله ايه؟ وجلت قلوبهم. هل تجد عندك احيانا رغبة في البكاء عند قراءة القرآن؟ هل تبكي بالفعل قد ايه وازا سمعوا ما انزل للرسول ترى عيونهم ايه؟ هل تجد اثر القرآن في حياتك بعد كده؟ يعني هل تجد القرآن غير لك مفهوم؟ غير لك تصور
ادى لك حاجة هل بتطلع بعد القراءة بتغير سلوك؟ بتغير عمل؟ بتزداد ايمان؟ هل بتشعر بزيادة الايمان مع قراءة القرآن؟ ما كل دي معايير في معيار تاني وهو علاقتك بالطاعة والمعصية. على محورين عند فعل الطاعة هل تفرح؟ ولا عادي يعني؟ الطاعة بتعدي عليك عادي يعني صليت يعني ايه
هل انت بتبقى فرحان انك صليت بالعكس هل بتتألم ازا فاتت الطاعة؟ حتى لو مستحب هل تتألم لزلك؟ كان السلف يعدون يقول يعني ايه ازا فاذا ايه غاب الرجل عن تكبيرة الاحرام فنفض يديك منه. يعني ده ما ينفعش ده مش هيشيل ده مش مش هيتحمل معنا بقى. وكان الرجل اذا فاتته تكبيرة الاحرام فكأنما
فقد اهله وماله خد بالك والناس لما جم للنبي عليه الصلاة والسلام في غزوة تبوك يقولوا له ايه؟ عايزين نروح معك قال لا اجد ما احملكم عليه تولوا وهي اعينهم ايه؟ تفيض من الدمع
الا يجد ما ينفقون. حزين انه مش هيروح يموت في تبوك تألم لفوات الطاعة. ده معدل. الفرح لما تفعلها اعكس بقى في الايه؟ في المعصية. التألم عند وقوع المعصية والفرح عند فواتها يعني معصية الحمد لله ما ما عدتش عليك تحمد ربنا وتبقى فرحان قوي مش متأسف على العكس
يا ريتني كنت معهم لأ يوسف عليه السلام قال رب السجن احب الي. مما يدعونني اليه. شف بقى الحب احب يعني المعصية تفوتني هبقى سعيد حتى لو في سجن. مش مهم. في واحد يقول لك لأ ده انا اتصور مع فلان ان شاء الله يحبسوني بعديها
انا اقعد معها بس كده اتصور معها صورة وان شاء الله يولعوا في بعدها. خذوا نص فلوسي. وخلوني اسلم عليها فرق كبير دي مانيات يا اخوانا ما هو الكلام سهل. بس تعال على ارض الواقع تلاقي الكلام غير خالص. ليه ما رفضتونيش معكم السينما؟ انا زعلان قوي زعلان منكم على فكرة
ليه ما خدتونيش فرح فلانة؟ لا انا كنت محضرة نفسي وجاهزة وجايبة وبتاع وكنت وزعلانة قوي يعني فاتها الموسيقى والرقص وكانت هتعمل وهتسوي وعايزين نتصور فرق كبير يعني. اتكلم زي ما انت عايز اقرأ قصة سيدنا يوسف لغاية بكرة
تيجي تسخن بتاع انزل على ارض الواقع. هل فعلا فعلا السجن احب اليك مما يدعو اليه النساء؟ لو خيرت بين انك انت تنزر لامرأة جميلة حسناء وتقعد معي انك تخش السجن هتختاري يقول لي ده اختيار سهل جدا هقعد مع الست طبعا ايه ده ايه ده! ده لو قالوا لي مليون جنيه والست ممكن افكر. هي كده ما هو قل زي ما انت عايز
بس لو خيرت بين السجن وبين بانك الممسلة الفلانية والمغنية الرائعة الفلانية دي تقعد معها يوم ولا فاضل انك انت بقى تعمل معها الامر اللي ايه الزنا وكده لأ في ناس اصلا تقول لي انت بتخنني به يا شيخ انت بتهزر ولا ايه
بين بين النعيم وبين السجن. لأ هو شايف ان السجن ده نعيم بالنسبة للايه ؟ بالنسبة للمعصية. فحالك حالك عند حصول بقى معصية لتتألم كلنا بنعصي. بس فيه واحد بيعصي ولا فيه اي حاجة. كانك انت ايه الدبانة كده وهشها. وفي واحد بيحسب هيموت
ده غير ده. النبي عليه الصلاة والسلام قال ازا سرتك حسنتك وساءتك سيئتك فانت مؤمن. يبقى ازا من علامات الايمان حالة احساس غير بقى ان انا عملت او ما عملتش احساسي ايه لما عملت احساسي ايه لما ما عملتش سواء في الطاعة او في الايه؟ في المعصية. من العلامات ايضا الصدقة. هل تجد نفسك خفيف
الصدقة ولا تقيل؟ دي علامة. من العلامات كثرة الصمت وقلة الكلام. المؤمن يا اخواننا دايما كلامه قليل. لانه دايما بيفكر كتير اوي قبل ما ايه؟ قبل ما يتكلم. لان هو بيحاسب نفسه قبل ما يتكلم. فبالتالي دايما بياخد قرار او غالبا بياخد قرار ان ما يتكلمش. انه بياخد غالب الكلام ما لوش لازمة
او هيورطني في او او ما فيهوش خير وخلاص. فغالبا بياخد قرار يسكت. فاكثر الناس صمتا غالبا بيكون ايمانهم ايه؟ ايمانهم عالي. الا هو بقى هو دي عوايده. لكن في واحد كان كان رغاي وبعد كده ايه بقى يسكت. كان بيهزر كتير جدا كان نكتة الدفعة ولا نكتة الشلة. فبعد كده بيهزر قليل
هتعرف ان ايماناته زادت. مش قصدي بقى كئيب يعني. بس هو بقى يعني ايه بقى بيحسبها يعني بس. هو ممكن يهزر عادي. بس بيهزر هزار ما فيهوش تبعات. لا غيبة ولا نميمة
اكيد نزارها يقل. هو الليزار ايه بيحلو غير بالايه؟ غير بالغيبة والنميمة وقلد فلان وجيب سيرة فلان ونقطع فروة فلان. لكن هزار الحلال هتلاقيه بقى ما خلاص بقى فيه ضوابط من زلك انه يعني متواضع جدا من علامات الايمان التواضع عكسها الكبر كراهية الشهرة. تاني بيحب الشهرة. آآ
يعني حاجات كتير يعني انا عايز اقول لكم يعني اللي عايز بقى يرجع للتفاصيل الطويلة المحاضرة اللي قلتها لكم. طيب خلينا نقول بقى دلوقتي ازاي بقى نزود الايمانات ديت؟ خلاص احنا قلنا ايه
يعني برضو العناوين هتساعدنا ان احنا نختصر المرحلة ديت. اسباب زيادة الايمان. احنا قلنا عنوان كبير ان مما يزيد الايمان ان تزيد الطاعة. تزيد الطاعة تمام يبقى ازا اول حاجة عندي اسباب زيادة الايمان ان تحرص على المواظبة على الطاعة. تقول لي بس انت هتلخبطني دلوقتي. انت قلت لي في الاول
ان الايمان هو اللي بيساعدك على الايه؟ على الطاعة. وبعد كده دلوقتي بتقول لي الطاعة هي اللي بتزود الايمان. هو مين بيجيب مين؟ هي عملية تبادلية. الطاعة بتزود الايمان. ولما يزيد الايمان تزيد الايه؟ الطاعة. وبعد كده الطاعة تزود الايمان. ونفضل ايه؟ نفضل كده. تقول لي بس
مين اللي بيبدأ بقى؟ مش مشكلة ممكن تكون ايمانك عالية وبتبدأ او ممكن انت تكون ايمانك منخفضة فتبدأ بالتعاطي طب ابدأ بالطاعة ازاي؟ ازا كلمات من الخاء ده الالزام هتروح الطاعة وانت مش عايز. او انت نفسك مش مطاوعاك. فلازم في مرحلة في الاول اسمها غصب عننا هنعمل
الزم نفسك. زي كده ما بتضطر تزاكر عشان تنجح. الامتحان بكرة هزاكر يعني ولو علي مش عايز ازاكر. مش كده؟ طب لما زاكرت جبت درجة كويسة لما جيت درجة كويسة آآ آآ اتحمست والسنة اللي بعديها بدأت تزاكر من اول السنة. لما لقيت نفسك جبت درجة كويس الله طب ما المزاكرة بتجيب نتيجة اه طب ما ازاكر بدري شوية
السنة اللي بعدها زاكرت بدري شوية جبت تقدير اعلى. فبدأت ايه؟ طب ما ازاكر بدري خالص. زاكرت بدري خالص طلعت الاول على الدفعة من ساعتها بقى ايه؟ من ساعتها بقت بقت مكتئبة
هي كده مع ان اول مرة كنتش طايق نفسك. بس لما لقيت اثر المزاكرة جاب نتيجة بسرعة بدأت ايه؟ تسخن وعايز اكتر من كده يمكن اول مرحلة تبقى الالزام دوت. اللي هو هنعمل ايه؟ اول حاجة اول الزام هيبقى بايه؟ هيبقى بالفرائض. اول حاجة ما هو الترتيب مهم ما تطلعش من
هنا تراكس في قيام الليل وصلاة الفجر. لسة مش مزبوطة. يعني لازم فعل الفرائض وترك الايه؟ المحرمات. دي اول حاجة نبتدي نلتزم بها. تمام؟ هتلزم لنفسك انك تصلي هنزل اصلي في المسجد. معلش استحملي شوية. معلش هنصلي الصلاة في اول وقتها بالنسبة للبنات. لازم. خلاص دي دي اساسي. هتبتدي بقى
بعد فترة من الالزام طبعا الزام ولازم معه شرطين احنا قلنا اول حاجة هنركز على الفرائض. تمام؟ الفرائض دي ما فيهاش هزار وبعد كده هنزود حتة في الايه؟ في النوافل. طب لما نيجي نزود في النوافل؟ ما هو الفرائض انا ما ينفعش اقول لك زود وقلل لان دي ما فيهاش هزار. مين اللي ينفع العب معه
النوافل زود قلل ماشي. فلما هاجي على النوافل بقى هبتدي بقى ايه ازبط بقى ازبط نفسي. يعني ايه ازبط نفسي؟ يعني هبتدي في النوافل اركز في الكيفية. انا ليه ما قلتلكش الفرايض على الكيفية على على الموضوع الكمية اللي ما ينفعش ان انا العب في الكمية
الفرائض متحددة في هزار في الكمية. والله جت الكيفية ما جتش كده كده هحرص عليه على الكمية. لكن في النوافل لو لقيت ان الكمية على الكيفية. اروح مقلل شوية الكمية واركز على الايه؟ على الكيفية. لان الكيفية لو اتزبطت هي اللي بعد كده هتجيب الايه؟ الكمية
ان احنا احيانا بنبدأ نحط جدول كله كميات انها خلاص بقى انا هصلي تلات اجزاء شهر ايه؟ هصلي النهاردة نص ساعة حق من كمية تلات كميات بعد كرش مش بتكمل. مش قادر تصبر. انك انت ما فيش وقود. انت واحد آآ البنزين بيفضى وخلاص ما فيش حاجة ما فيش زيادة
العربية بتقف لازم هتقف. طب لا العكس احنا هنمشي مسافة قصيرة وكل ما نمشي مسافة صغيرة ايه؟ نحط بنزين. مسافة قصيرة ونحط بنزين. هنمشي هنفضل مش كده؟ وبعد كده الاقي نفسي من كتر ما حطيت بنزين بقى عندي بنزين زيادة. بدل ما كنت بمشي الكيلو همشي بعد كده ايه؟ تلاتة كيلو وبعد كده احط بنزين. العملية
تبتدي تحصل تراكمية. يبقى انا ابتدي نوافل اقول ايه؟ ياللا بنا نحط جدول النوافل. خد بالك موضوع النوافل ده واسع. يعني يعني ممكن برضو من الحاجات اللي تساعدك ابدأ اللي انت كويس فيها اصلا او بتحبها. يعني انت بتحب ايه؟ دي حاجات تتفاوت. بتنشط في ايه؟ والله انا بحب الصلاة. خلاص؟ ابدأ بايه؟ في نوافل الصلاة
انا بحب الصيام سهل علي قوي بتبسط قوي وانا صايم. في واحد يقول لك لا الصايم بيتعبني جدا وعندي شغل ومزاكرة. يعني احنا عايزين نعمل كل النوافل خد بالك في الاخر. بس انا دلوقتي
دلوقتي بنبدأ اهو. حبدأ الفرايض خلصتها وباحاول في الفرايض ازبط الكيفية. بس ما ينفعش اقلل الكمية عشان خاطر الكيفية. بس في النوافل اللي هو ده التمرين بتاعي تعالي بقى هنصلي ركعتين بس بالليل بس ركعتين
ركعتين هنصلي ركعتين صح. وافضل على كده. اقعد شهر على كده. بتصلي ركعتين بس ركعتين صم يوم في الشهر يا حاج. بس اليوم ده بيتحضر له. ويوم ما بيجي بتبقى مبسوط اوي وبتستعد جدا. وبتكثر فيه من النوافل وبتكثر في
صدقات ومش عارف ايه وبتراقب نفسك في في غض البصر والكدب والهزار بتقعد تعمل ايه تحضر لليوم دوت. وتقعد على كده شهر شهرين مش مهم عندي وبعد كده لما تلاقي نفسك بدأت تشعر بلذة الايه الركعتين واليوم زود بقى دلوقتي. هتلاقي اليوم التاني بييجي بسهولة قوي
والركعتين بقوا اربعة بسهولة جدا. وبعد كده الاربعة بقوا ستة. وعلى كده كل النوافل. وايمانك بيزيد. ما هو انت ركزت في الكيفية اهو. وبعد كده الكمية تزيد. عارف ده رد معك ايه؟ في الفريضة اللي احنا بدأناها وقلنا ما فيهاش هزار دي لازم تبدأها ونخلص. حتى لو بدأناها من غير كيفية قوي بس لازم نبدأها. هتلاقي دي بتصب
معاك في دي هتلاقي الفريضة اتحسنت وهتلاقي ايمانك بقى يزيد في الفريضة زي النافلة خدت بالك فدي ايه دي من النصايح القرآن القرآن طبعا فيه فيه اشكالية في القرآن. ايه هي؟ بالنسبة للناس اللي بيحفظوا او حافظين. ان هو فيه فيه كمية برضو ما يقدرش يتنازل عنها. وهي ايه؟ المراجعة
هو يقول لك لو انا نزلت في الكمية زي ما قلت انت في القرآن هبوز المراجعة. هنقول والله لو الموضوع كده وانت عندك ورد مراجعة كبير. افصل ورد المراجعة عن ورد الايه
هنوري التدبر اللي احنا عايزين نتدرج فيه دوت. خلي عادي وارد المراجعة زي ما هو كده وبسرعة مش مهم. المهم تحافظ على حفزك للقرآن. وبعد كده خلي التدرج ده في ورد لوحدك
ما لوش دعوة بالمراجعة. لو مراجعتك صغيرة خلي هي دي هي دي. والله واحد بيراجع اصلا اربعين في اليوم. خلاص هتفصل ايه؟ هي ما فيهاش هي صغيرة خلقة لكن واحد بيراجع جزء في اليوم يقول لك مش هقدر اتدبر جزء في اليوم يا شيخ خلاص راجع الجزء بتاعي كل يوم وخلي فيه صفحتين كده تدبر. يا سلام لو
حطيتهم في الصلاة. لا مش هحطهم في الصلاة. لأ خلي الصلاة لوحدها وده لوحده. ماشي. ماشي. خلي الصفحتين دول صفحتين صح؟ تقول لي ازاي بقى؟ اه لا ده موضوع ما هو فيه ناس فاكرين طب والقرآن يلا كده ونقعد نتدبر لا ما هو الموضوع له له عوامل. منها
انك تكون فاهم بتقرا ايه على الاقل المعنى العام على الاقل تقدير تكون قاري شيء تفسير بسيط حتى للمعنى الاجمالي لما تقرأ. ولو حبيت نزود بقى شوية. ما هو المعنى الاجمالي هيديك درجة من التدبر. عايز تزود شوية تجيب كتاب تفسير من اللي بيزكروا اقوال السلف في الاية. كل ما تقرا قال ابن
عباس قال ابن مسعود قال عكرمة قالت ضحكت بتلاقي ايه ده! الناس دي كانت بتفهم حاجات غيرنا ولا ايه! بتلاقي ثمرات ايمانية عالية جدا. ويا سلام لو كتاب بيهتم اصلا
باقوال العارفين والصالحين حوالين الاية الدنيا بتعلى معك اوي. وبعد كده انت نفسك تبتدي تشتغل على نفسك بقى اشتغل ازاي؟ بعد ما ركزت في موضوع التفسير واقوال العارفين والكلام دوت. بتبتدي انك انت تختار الوقت المناسب. وبعد كده تختار الهيئة
مناسبة تتوضأ بتستقبل القبلة بتقعد في الركن في البيت كده الهادي كده الركن البعيد الهادي بتاعك السحر بين المغرب والعشاء بعد الفجر على طول اللي هو اتبال ايه؟ ما فيش مشاغل. وتبتدي بقى تركز بقى. وانت فاهم بتقرا ايه
كل ده انت بتحضر على فكرة. عملية التدبر بقى هي عملية تفاعل بينك وبين ما تقرأ بقى. تبتدي تقرأ بقى والله تقرأ ايه؟ بتقرأ امر. تبتدي تسأل نفسك كده وانت بتقرأ
انا بعمل ايه مع الامر دوت؟ انا بعمله ولا ما بعملوش؟ طب ما بعملوش ليه؟ طب لازم اعمله. طب ان شاء الله هعمله. تكتب كده في كراسة قرار. تاخده هو انت فاكر التدبر هو شوية خواطر تكتبها على الفيسبوك؟ لا انا التدبر عندي لما اقرأ قل للمؤمنين يغضوا من ابصارهم ويحفظوا فروج
اليوم ان شاء الله اغض بصري بكرة. حلو قوي ده ده ما فيش تدبر للاية دي احسن من من ده. ده احسن تدبر. ايه هو التدبر ان انا قريت؟ وفهمت
وطبقت خلاص هي دي عملية التدبر. كونك بقى والله ده في هنا بلاغة وفي هنا مش عارف الكلام ده. دي حاجة بقى بتزود الايمانيات. لكن الواحد طلع كل المعاني البلاغية
كان في الاخر ما غضش بصره. ده ما عملش حاجة في التدبر. هو التدبر حقيقة هو فهم وعمل مترتب على الفهم دوت. اول بقى ما تعمل بالاية الكرامات بقى بتيجي لك من ربنا. بتلاقي ربنا رزقك فهم تاني. وبعد كده تعمل به. يرزقك فهم تالت وربنا شكور. مش ربنا شكور. انت تدي
هو هيرد لك. انت تدي وهو يرد لك. وتبتدي تزيد بقى عملية ايه؟ عملية تراكمية برضو. مع التفاعل. ومع التطبيق انك انت دايما بتقرا وتطبق هو ده التدبر. ده ابسط معنى من معاني التدبر. وهو في نفس الوقت اعمق معنى من معاني التدبر
افهمت ايه يا رأي بتحاسب نفسك على اللي بتقراه تتفاعل معه تاخد قرار تنفز بس شكرا كده. ده اعلى درجات طابور مع انه ابسط معنى للتدبر في بعد كده بقى انك انت تتفاعل بقلبك مع الايات. تقرأ مسلا عن الجنة فتزداد حب ورجاء. تقع عن النار تزداد خوف
ما ينفعش وانت بتقرا الجنة زي ما بتقرا النار. يبقى انت كده مش هتتدبر كده بتقرا وخلاص. تقرأ عن مصارع الظالمين تتعز في نفس الوقت يحصل لك ثقة في الله. وسبات على المنهج وقوة في ابلاغ الحق للخلق. وعدم خوف من الظالمين. لما تقرأ مسلا على الامر
والنهي تيجي تسأل نفسك شغال انت بقى على كده. التوكل يزيد واليقين والخوف والرجاء والحب كل ده بيتفاعل معك وانت شغال وغير كده العمل عمليا بقى بتتحسن. تشوف بقى اسر ده لما تقرا الصفحات دي في الصلاة حط بقى ان انت مركز في الصلاة مع مركز في القرآن. انا لو بدأت من النهاردة انا بحل مشكلة رمضان الاساسي
ايه هي مشكلة رمضان الاساسية؟ ان انت حضرتك تيجي اول يوم في رمضان شيخ حط لي جدول مع نفسك. انت جيت متأخر قوي مش هقدر اعمل لك حاجة. ان شاء الله حط لك جدول رمضان الجاي. رمضان ده ضاع خلاص. مش عايز ائسك يعني بس يعني عايز اخوفك شوية يعني. بس ان شاء الله
انت ممكن رمضان ده تفوق في نصه. ازاي النهاردة هتتحول يعني؟ ما هي دي المشكلة يا اخوانا خد بالك فانا من دلوقتي من دلوقتي بابتدي امرن نفسي على الركعتين. وعلى الصفحتين واركز واقرا تفسير هنا والركعة
واصلي باللي انا فهمته في الصلاة واصوم يومين في الشهر واركز اوي في اليومين دول ان انا اعمل اداء فيهم غير كل يوم. عارف لو انت ما بتغضش بصرك تعمد غض بصرك في يوم الصيام. عارف لو انت بتهزر وبتنيل الدنيا ما تنيلش الدنيا في اليوم دوت
على ما ييجي رمضان الركعتين هيبقوا ستة. لو بدأت دلوقت والصفحتين هيبقوا عشرة وعشرين. واليوم بقى اربعة في الشهر او خمسة ستة سبعة في الشهر. شعبان هتلاقي الدنيا سالكة والصدقة بدل ما كانت جنية بقت عشرة بقت عشرين بقت مية في الشهر مسلا يعني
هيجي رمضان انت بادئ بداية قوية قوية. رمضان بييجي بقى بالدنيا بتسلك ليه؟ انت كل ده على فكرة بتجاهد الشياطين شياطين انس وشياطين جن واصحابك والزروف رمضان بيجي ابواب الجنة اغلقت ابواب النار صفوف الشياطين والناس كلها صايمة والناس كلها يعني فيها بقى فيها خير وبتاع. وصلوات وتراويح والناس كلها في المساجد. الله الله الله! ده كل العقدنة
وصلت للمرحلة دي مع كل العقبات. تخيل بقى لما كل العقبات دي راحت هتلاقي نفسك في رمضان. التراويح من اول يوم فيه خشوع هو والقرآن من اول يوم بتجيب الخمس تجزاء سالك. واخد بالك؟ والصدقة بقت عندك ما عندكش مشكلة ولا حاسس بخناقة مع الشيطان زي ما كانت بتحصل
كده بقى تلاقي العملية ايه؟ لكن هي بتبدأ من دلوقتي. عايز خطة لرمضان خطة رمضان الدرس ده خد بقى الحتة دي احنا احنا لعبنا على النقطتين. ما لعبناش على الكمية على فكرة. انا لعبت على الكيفية والمداومة بس. والكمية دي هتيجي لوحدها
بس مش الفرائض في النوافل. هتيجي لوحدها. انت نفسك مش هتيجي بعد فترة مش قادر تصلي ركعتين بس. عايز تصلي اربعة. مش قادر تقف على صفحتين عايز تخليهم اربعة عشرة. فانا عشان كده بقول لك ركز على الكيفية والمداومة. زي اقل احب الاعمال الى الله ايه؟ ادومها وان قل. تمام
خد بقى الحتة دي كمان. من الطاعات اللي لو زودتها ايمانك هيعلى الدعوة الى الله. الدعوة دي يا اخواننا لها اثر سريع قوي وقوي جدا. لان الدعوة فيها شوية حاجات كده بتعلي الايمان. الدعوة الى الله والواحد بيقابل فيها ايه؟ ابتلاءات. سخرية ايذاء
مش عارف ايه يعني بيحصل جدال بيلاقي التفاعلات ديت بتزود ايمانه. يعني عارف لو واحد بيدعو الى الله مسلا يؤذى مسلا روح في اليوم ده اقرا قرآن. شف القرآن هيبقى عامل ازاي. حاجة تانية خالص. غير اليوم اللي عارف ان اليوم الناس اللي استجابت لك فيه مش زي اليوم اللي الناس ازيتك فيه. بالعكس ده
اليوم اللي الناس ازتك فيه ايماناتك كانت اعلى منه حسيت بقرب من الله عجيب. لان ربنا اللي عمل فيك كده. عوضك. ما هو انت اتأزيت. ما هو لما انت طلعت بمكسب. لأ طلعت المرة دي مكسور فلازم يجبرك
لما جبرك حسيت بحاجة غريبة ما كنتش حاسس بها قبل كده. لقيت حلاوة كده وانت بتقرأ ايات معينة كده. ما كنتش حاسس بها قبل كده. لان انت دخلت نفسك جوة الاية. اول مرة
حس المعنى دوت ما يقال لك الا ما قد قيل. بالرسل من قبلك كانك اول مرة تقرا الاية ديت اول مرة تقرأ ايه؟ لما تشوف حسن خواتيم وسوء خواتيم بتروح تقرا قرآن تلاقي حاجة تانية. الدعوة الى الله بتعلي الايمان بسرعة غير عادية. الحاجات اللي ممكن تساعدك
ايضا انك انت تلزم نفسك. تقول لي ما انت قلت لي الموضوع ده بكده. لأ ما هو لو انت بقى ما جيت لو نفسك ما جابتش معك في حاجات معينة الزم نفسك مع شخص اخر. بس اختار الشخص ده
عنيا. هتقول لي رياء ومش رياء! معلش انت اصلا ما بتعملش حاجة. ما يعني يعني احنا ما فيش حاجة بتتعمل اصلا. الشخص ده عشان تساعدك اصلا تعمل. هو ما فيش عمل وبتظهره. احنا عايزين
الشخص يساعدني اعمل اصلا. انا بجاهد نفسك يعني ما فيش داعي بقى للوسوسة ديت. جاهد نفسك وتخلص لله واشتغل. انت مش عارف تقرا الحزب؟ اتفق مع واحد اخ او اخت تتفق اخت والله نقعد في المسجد نقرا الايه؟ نقرا الجزء ده ونتناقش فيه ايه رأيك؟ ونقرا التفسير. نقعد نساعد في بعض لغاية ما رمضان يجي. الشخص مش
هيفضل لك على فكرة. دي مرحلة مؤقتة. من خلل برضو انك انت يكون الاعتماد على الاخرين ده منهج بقى. لا دي مرحلة الاشخاص بتتغير وانت والدنيا بتتغير وما فيش حد فاضي لحد وما فيش حد باقي لحد. لازم تعتمد على نفسك. على الله طبعا قصدي يعني. واخد بالك؟ لكن الشخص ممكن يكون
مرحلة تساعدك. طيب من الحاجات المهمة قلنا قراءة القرآن بتدور بتدبر ودي ودي عدينا عليها. انك انت من الحاجات اللي بتزود ايمانك ان تقرأ القرآن بالايه؟ بتدبر. من الحاجات اللي بتزود الايمان الاكثار من الدعاء. النبي عليه الصلاة والسلام كان يقول اللهم زينا بزينة الايمان. واجعل
هداة مهتدين. النبي عليه الصلاة والسلام بيقول اللهم زيننا بزينة الايمان. فلازم دايما تسأل ربنا ان هو يزود يزود ايمانك. من الحاجات طبعا في زيادة الايمان انك تصاحب الصالحين. والعكس بالعكس. ما هو دايما لما تصاحب الناس الليل الكبائر والكلام ده تحس انك كويس. فبالتالي
اسمك انت عندك رغبة في زيادة الايمان؟ قلت له انا احسن من غيري كتير. لكن اما تصاحب الناس العالية لا بتحتقر نفسك خالص. خالص. تحس ان انت باي باي. فبتحاول
زود بقى وتنافس. بل هي مصاحبتهم نفسها بتزود الايمان. بعض الناس كما قلت لكم رؤيتهم تزود الايمان. كان احد السلف يقول كنت ازا قسى قلبي زهبت الى محمد بن المنكدر. فما ان انظر اليه نظرة حتى يطيب قلبي اسبوعا
اسبوع اسبوع ميلاده عالية الشاب سامي ان هو شاف محمد ابن المنكدر بس بص له بس. وكانوا يقولون كان مجلس الامام احمد فيه فيه خمسة الاف رجل. خمسمائة يكتبون والباقى ينظرون الى اللواء احمد. تعلموا منه بس بيبصوا له كده بس هما مش فاهمين حاجة. مش
اكتبوا ولا طلبة علم. هم جايين كده يشوفوا الامام احمد بيروح مزبوط كده. يقعد اسبوع يصلي رؤية الصالحين بتزود الايمان. فما بالك بمجالستهم مخاطبتهم؟ ما بالك بقى مش صالحين ما بالك بقى مجالسة العلماء؟ يعني لازم يكون لك ورد درس مع
عالم مش مجرد داعية احد العلماء تجلس بين يديه مش على النت ومش على الفيس ومش على اليوتيوب لا لا لا الاسر ده ضعيف. طبعا النت والحاجات دي مهمة مهمة في ايه
ان هي بتنجزك يعني لو عايز واحد عايز يطلب علم بسرعة النت بينجزه. لكن هذا لا يغني ابدا عن الجلوس بين يدي العالم. الموضوع ده له بعد تاني يا اخوانا
اللي بيقعد طول عمره يتعلم مع كوميرو بيطلع طالب علم قليل الادب. ومتكبر في ثمرة العلم بتلاقيها في في المساجد. بين يدي اهل العلم. طب ما انت ممكن تسمع الدرس ده في البيت ايه اللي بيجيبك؟ انت بتحس ان سماع الدرس في البيت ما لوش طعم
صح؟ وده اللي بيجيب يا غرام انت عارف ده كمان كم يوم هينزل الدرس بس انت تحس بتقول لي شوية وانا بسمع الدرس بقيت ما بحسش بحاجة. في المسجد بلاقي الثمرات كلها هي كده. فلازم لك ورد درس ايماني. درس مع عالم من العلماء تجلس بين يدي عالم
موضوع تاني. لزلك كان لقمان يقول يا بني جالس العلماء وزاحمهم بالركب. فان الله تعالى يحيي بهم القلوب الميتة ايه ده بنور الحكم كما يحيي الارض بوابل المطر. من الحاجات اللي ممكن تعينك على زيادة الايمان يعني لو تيسر ان تكثر من الحج والعمرة
وخدوني معكم يعني لو في حد كل ما يبقى معك خمسة وتلاتين الف جنيه تروح طالع عمرة ترجع تاخد من بابي خمسة وتلاتين الف جنيه تطلع السنة الايه اللي بعدها ولو يعني فيه فكة معك
متين الف خمسميت الف تطلع تحج يعني ربنا يسهل لك ربنا على كل شيء قدير. هو يعني فرجه قريب. يعني الانسان لو يتيسر له يعمل يعمل ايه؟ عمرة وحج. دي بقى يعني يعني
بص احنا اي اخ كان بيستعصى علينا في الدعوة الى الله ناخده عمرة. نقعد نساعده وبتاع ونعملها له تقسيط وبتاع. المهم يطلع معنا عمرة. هي عمرة. بس راجع بقى ايه
ما فيش على الصراط لغاية دلوقتي العمرة لها اثر سحري يا اخواننا. اقوى من الاعتكاف. ان العمرة في الحرم موضوع تاني هي عبارة عن اعتكافه في الحرم. تقريبا انت في الغالب ما بتسبش الحرم الا قليلا. يعني لو واحد يا اخوانا تيسر ولا عمرة واحدة. يعني يعني يحوش ويتعب ويبزل اي
في اي طريقة ان هو يطلع عمرة. يطلع حج عمالة يطلع يتصرف. بس الموضوع ده هيفرق كتير جدا في منافك احنا قلنا الاكثار من الصيام والقيام والتدريب قلنا الكلام دوت مش عايز اعيده
الحاجات المهمة التفكر. ايه التفكر ده؟ دي من الحاجات اللي بتزود الايمان. انك دايما عملية التفكر. عملية التفكر دي برضو عملية دائمة. تقول لي التفكر في ايه؟ دي بقى واسعة. يعني عملية التفكر بتزود الايمان. التفكر في ايه؟ في في حاجات كتير غير القرآن. خلاص اتكلمنا عنه دي. التفكر في الموت. يعني
خلي دايما كل ما يجري على بالك الموت ما تطردش الفكرة دي من دماغك. غلط بالعكس افرح ان هي جات لك. واقعد اسرح معها. وموت. ودخل نفسك القبر. حط نفسك على الميزان. وقابل ربنا
حاسب ودخل نفسك شوية جنة ودخل نفسك شوية النار. الموضوع ده هتطلع منه سمرة كويسة جدا. القرار لكن كل ما بتجي لك الموت تطردها انت بتحرم نفسك من نعمة ممكن ما تجيلكش تاني. ده نعمة ان ربنا يرزقك تزكر الموت دوت
ان الغفلة مرض طلب للناس حسابهم وهم في ايه؟ غفلة مريضة. فالتفكر في احوال المسلمين في مشارق الارض ومغاربها. بيجعل الانسان يزداد ايمانا. ويزداد رغبة في القرب الله ان احوال المسلمين دي زنبي سبب فيها. وايماني بيخفف البلاء. ولازم ان انا اتفاعل مع احزان المسلمين والمهم ده بيزود
سليمان لذلك التفكر في الزنوب حتى لو الزنوب اللي تبت منها. اقعد تقعد تفكر فيها. ده بيكسر عندك العجب والرياء وبيعالج حاجات كتير قوي. انك دايما تدمن تحضر الدمعة ممكن تيجي تقرأ قرآن بعد ما تفكرت في زنوبك تجد له طعم تاني. الصلاة تحلو. دايما تفكر في زنوبك. مش من باب اليأس. من باب ان انت
زود ايمانك وبتعاتب نفسك وبتحسن حالك وكزا وكزا لكن لو قليت التفكر في الزنوب قعدت تفكر في الطاعات اللي عملتها من اول ما التزمت هتحس انك انت لكن ارجع تاني بقى شف فاكر كم زنب عملته
التفكر في خلق الله. يزيد الانسان تعظيما لله. حبا له ثقة فيه. قوة رجاء. حاجات كتير بقى. التفكر في مخلوقات الله. سبحان سبحانه وتعالى. كل ده برضو بيصب على فكرة تاني في الصلاة وبيصب في القرآن وبيصب في الصيام. العملية ايه؟ مش مفصولة. لما انا بقول لك زود ايمانك بالقرآن
لا انا مش منفك عن الصلاة ولا منفك عن الصيام ولا التفكر ما لوش علاقة بقيام الليل. الحاجات دي كلها ايه؟ مشتبكة. انا بقولها لك واحد اتنين تلاتة اربعة. لكن هي دي حاجات كلها متداخلة
دي بتصب لي في دي ودي بتصب في دي ودي بتصب في دي. وهي عملية يعني ايه آآ متراكمة وكلها بتسير في اتجاه واحد. اخر حاجة اقولها لك النهاردة من الحاجات اللي بتزود الايمان اوي ان تكثر من مطالعة احاديث النبي عليه الصلاة والسلام. حاجة زي رياض الصالحين بالذات او الترغيب
ترهيب. اقرأ فيه كده بس. زي ورد القرآن اعمل ورد كده اقرا صفحة في اي كتاب. في احاديث ترغيب وترهيب. رياض الصالحين كده اقرأ كده بتزود ايمان فعلا. بس اقرأ برضو زي ما بتقرا قرآن تدبر. مع كده اقرأ في حاجتين. اقوال السلف واحوال السلف. اقوال السلف
واحوال السلف. تقرأ كلامهم عامل ازاي؟ كلامهم درر يشبه كلام النبوة. واحوال السلف تقرأ بقى عن صيامهم. صلاتهم عبادتهم ازاي كانوا بر بابائهم وامهاتهم؟ حرصهم على الطاعة حزنهم على فوات الطاعة. الصدقة الحج العمرة التوكل الرجاء. في كتب كتير في
زي صفة الصفا وحلة حلية الاولياء وزي الزهد الامام احمد وزي يعني في تهزيب لحيلة الاولياء يعني ممكن الموضوع ده في كتب كتير يعني اي كتاب تجده بيتكلم عن احوال السلبة خالص السلف يقتنيه يعني لن تندم ابدا ما فيهوش الحاجات دي ما فيهاش حلال وحرام
هو كده يعني مش مشكلة. اي كتاب هيقضي الغرض. لكن تكثر من القراءة في اقوالهم واحوالهم وعبادتهم. طبعا ممكن تعرف في البداية يجي لك اكتئاب طبعا من اللي انت هتقراه
اه يعني هل انت واحد دخل رمضان برضه الحاجات الغلط في رمضان اول ما يخش رمضان اول درس الاخ يديه في المسجد كان الامام الشافعي يختم القرآن مرتين في اليوم في رمضان. طبعا
كل الناس تقول خلاص احنا كده كده في النار ما فيش حل. ما لوش لازمة نصلي يا عم الشيخ مش هنيجي المسجد تاني. يعني يعني يا اخوانا بالراحة على الناس ازاي. هات احوال السلف يعني اللي فيه احتمال يعني تقلد يعني
مش مرة واحدة واحد ما كنش بيصلي وتقول له الشافعي كان بيقرا قرآن يقول لك انت بتشتغلني يا عم الشيخ ولا هنا انا انا مش عارف اقرا صفحة على بعضيها. يعني خلينا يعني عايز اقول لك لما
هتتصدم بالصدمات دي يعني معلش مش دلوقتي يعني معلش هو ده حقيقي فعلا بس يعني هتفهم الموضوع ده بعدين يعني. بس يعني مش عايزينك كده اوي يعني. عايزين جزئين تلاتة عشرة في اليوم بس
احوال السلف واقوال السلف. انا مش هطول عليكم اكتر من كده. لكن ده الدرس ده ممكن تعتبروه عبارة عن درس بيتكلم عن زيادة الايمان او العلاقة مع يعني مع الله سبحانه وتعالى كيف نزداد
ازاي من هنا لغاية رمضان المفروض نعمل ايه؟ ازاي اول ما يبدأ رمضان ننطلق انطلاقة قوية دي الدرس ده يصلح الاجابة عن جميع الاسئلة دي جزاكم الله خيرا سبحانك يا رب. انا برضو انصح الاخوة سريعا آآ بسلسلة عندي سلسلة على اليوتيوب اسمها كيف نحيا بالقرآن. مهمة جدا. وده ودروس عن الخشوع في الصلاة كيف تخشع
صلاتك موجودة على اليوتيوب موجودة على الساوند كلاود جزاكم الله خيرا والحمد لله رب العالمين اه عايز اقول لكم حاجتين ما حدش يقوم اول حاجة. اول حاجة ما حدش يقومها. عشان في دلوقتي كتب هوزعها عليكم فلو قمتم هيحصل اه هرم
جوة مرج احمد تعال وزع الكتب دي على الاخوة هو فين الكتب الاخوات؟ دول مية وعشرين. ايوة فين عايز طب دولا طيب وزع دول على الاخوة دولا نصهم اه طيب صلاح ممكن توصل لي الكتب دي اه فين صلاح
عايزين اخت كده انت والدتك هنا صح؟ طيب. طيب اخت تاخد بس الحاجة ديت دلوقتي اي اخت تطلع اوعى تاخد الكتب دي وزعمهم على بعض يعني. كتاب هدية يعني ما تقلقوش مش مش هدفعكم حاجة يعني
مكتمل الشيخ هاني حلمي عن الاستعداد لرمضان. كتاب جميل يعني. انا بحب اديكم حاجات كده كل شوية عشان انتم ناس كويسة. سيبوا الامتحانات وتيجوا ان شاء الله عليكم. ايه اه. طيب الحاجة التانية بقى. طبعا ده ده الاستدراج طبعا. واخد بالك في بقى ايه خلاص خدتوا الكتاب تعالالي بقى
بص هو دي حاجة بسيطة احنا في مصلى النساء في مشكلة في التاندة التاندة بتاعت مصلى النساء فيها مشكلة كبيرة متهالكة ومخرمة وحالتها صعبة مش بتستر وكده يعني. ولما الدنيا بتشتي بيحصل مأساة برة يعني تندى لا تصلح خالص يعني. فالمهم ان احنا نعمل تجديد هنعمل تاندة تانية بس تاندة كويسة جدا
يعني. المهم الموضوع ده هيكلف كتير يعني. هيكلف الاف يعني هيتكلف حوالي عشرة حداشر الف جنيه ان هي اتعملت تاندة محترمة تاندة كبيرة تاندة قد المسجد دوت. هي هتكلف رقم يعني هتكلف حوالي حداشر الف جنيه. فاحنا بدأنا نجمع التبرعات للموضوع دوت وعندنا امل ان احنا
نخلص الموضوع ده قبل رمضان عشان اخواتي يعرفوا يصلوا تراويح والتهجد بايه كويس يعني. آآ فالباب مفتوح انا ادعوكم سواء الاخوة والاخوات للتبرع للموضوع دوت هو يعتبر صدقة جارية بازن الله سبحانه وتعالى. اي حد يقدر على شيء يعني يوصله لي آآ او
شوفوا الاخوات مين اللي هتستلم التبرعات. آآ فالكتاب يعني مش هيكلفكم كتير يعني هو الكتاب الكتاب بخمسميت جنيه. يعني اللي يقدر يا اخواننا على اي في حاجة سواء من جيبه او من جيب اللي جنبه يعني تعاون يعني او تجيب حد يعرفه قصدي. سبحانك وبحمدك اشهد